CELEX: 62006CA0070
Language: da
Date: 2008-01-10 00:00:00
Title: Sag C-70/06: Domstolens dom (Første Afdeling) af 10. januar 2008 — Kommissionen for De Europæiske Fællesskaber mod Den Portugisiske Republik (Traktatbrud — dom for traktatbrud — manglende opfyldelse — økonomisk sanktion)

8.3.2008   
            
            
               DA
            
            
               Den Europæiske Unions Tidende
            
            
               C 64/6
            
         Domstolens dom (Første Afdeling) af 10. januar 2008 — Kommissionen for De Europæiske Fællesskaber mod Den Portugisiske Republik
   (Sag C-70/06) (1)
   
   (Traktatbrud - dom for traktatbrud - manglende opfyldelse - økonomisk sanktion)
   (2008/C 64/07)
   Processprog: portugisisk
   Parter
   
      Sagsøger: Kommissionen for De Europæiske Fællesskaber (ved X. Lewis, A. Caeiros og P. Andrade, som befuldmægtigede)
   
      Sagsøgt: Den Portugisiske Republik (ved L. Fernandes, P. Fragoso Martins og J.A. de Oliveira, som befuldmægtigede)
   Sagens genstand
   Traktatbrud — artikel 228 EF — manglende opfyldelse af Domstolens dom af 14. oktober 2004 i sag C-275/03 — ukorrekt gennemførelse af Rådets direktiv 89/665/EØF af 21. december 1989 om samordning af love og administrative bestemmelser vedrørende anvendelsen af klageprocedurerne i forbindelse med indgåelse af offentlige indkøbs- samt bygge- og anlægskontrakter (EFT L 395, s. 33) — påstand om fastsættelse af tvangsbøde
   Konklusion
   
               1)
            
            
               Den Portugisiske Republik har tilsidesat sine forpligtelser i henhold til artikel 228, stk. 1, EF, idet den ikke truffet de fornødne foranstaltninger til opfyldelse af dommen af 14. oktober 2004, Kommissionen mod Portugal (sag C-275/03), og følgelig ikke har ophævet lovdekret nr. 48 051 af 21. november 1967, hvorefter erstatning på grund af overtrædelse af fællesskabsretten vedrørende offentlige kontrakter eller af nationale bestemmelser til gennemførelse heraf er betinget af, at de skadelidte personer godtgør, at de retsstridige handlinger er udført uagtsomt eller ved forsætlig forsømmelse.
            
         
               2)
            
            
               Den Portugisiske Republik indbetaler til Kommissionen for De Europæiske Fællesskaber, på kontoen »Det Europæiske Fællesskabs egne indtægter«, en tvangsbøde på 19 392 EUR pr. dags forsinkelse med iværksættelse af fornødne foranstaltninger til at sikre den fuldstændige opfyldelse af dommen af 14. oktober 2004, Kommissionen mod Portugal, beregnet fra afsigelsen af nærværende dom og indtil den fuldstændige opfyldelse af nævnte dom af 14. oktober 2004.
            
         
               3)
            
            
               Den Portugisiske Republik betaler sagens omkostninger.
            
         
      (1)  EUT C 86 af 8.4.2006.